Document ID: 32004D0566

NÕUKOGU OTSUS 2004/566/JSK,
26. juuli 2004,
millega muudetakse otsust 2000/820/JSK, millega luuakse Euroopa politseikolledž (CEPOL)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 30 lõike 1 punkti c ja artikli 34 lõike 2 punkti c,
võttes arvesse Iirimaa algatust, (1)
võttes arvesse Euroopa Parlamendi arvamust, (2)
ning arvestades järgmist:
(1)
Otsusega 2000/820/JSK (3) loodud Euroopa politseikolledž (CEPOL) ei ole praegu juriidiline isik.
(2)
Esimese kolme aasta tegevuste läbivaatamise tulemusena on kindlaks tehtud, et CEPOLi tõhusa toimimise üheks peamiseks takistuseks on juriidilise isiku staatuse puudumine.
(3)
On asjakohane, et CEPOLile antakse juriidilistele isikutele võimaldatav õigus- ja teovõime.
(4)
Käesolev muudatus ei piira tulevasi muudatusi, eriti neid, mis võivad esimese kolme aasta tegevuste läbivaatamise tulemusena osutuda vajalikeks,
ON VASTU VÕTNUD JÄRGMISE OTSUSE:
Artikkel 1
Otsust 2000/820/JSK muudetakse järgmiselt.
1.
Lisatakse järgmine artikkel:
“Artikkel 4a
1. CEPOL on juriidiline isik.
2. CEPOLil on igas liikmesriigis kõige ulatuslikum õigus- ja teovõime, mida selle riigi õigusaktid juriidilistele isikutele võimaldavad. Eelkõige võib CEPOL omandada ja käsutada vallas- ja kinnisvara ning olla kohtumenetluse osaliseks.
3. Artikli 4 lõikes 2 osutatud haldusdirektor on CEPOL-i seaduslik esindaja.”
2.
Artikli 5 lõikes 4:
a)
punkt d asendatakse järgmisega:
“d)
sekretariaadi üldised tegevuskulud, ilma et see piiraks punkti f kohaldamist;”;
b)
punkt f asendatakse järgmisega:
“f)
sekretariaadi liikmetele töötasude maksmine ja/või tehtud kulutuste hüvitamine sekretariaadi liikmetele töötasu maksvatele liikmesriikidele proportsionaalselt liikmesriikide panusega.”
Artikkel 2
Käesolev otsus jõustub avaldamisele järgneval päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 26. juuli 2004

Labels: 0
2
15
11